TV7 PIIBLIKOOL
Tõe tee peal lõpuni välja- Kristusega võidus käimine
Tere tulemast TV7 Piiblikooli. Kahes eelmises saates kuulasime
õpetust teemal "Tõe tee peal lõpuni välja".
Täna meil on sama teema kolmas osa "Kristusega võidus käimine"
Meid õpetab Salme Kaikusalo Järvenpääst.
Salme on koolituselt õde ja aktiivne koguduseliige.
Peale õpetust koguneme rühmadesse vestlema.
Seda osa juhib Reijo Telaranta.
Enne õpetust palume Taevase Isa õnnistust.
Meie Isa taevas, Issanda Jeesuse nimel
me oleme kogunenud ja palume, et Püha Vaim juhiks seda hetke.
Issand, ava meie kõrvad kuulma ja südamed mõistma.
Anna tarkus ja oskus, mida Salme tänases õpetuses vajab.
Palume, et Sina, Jeesus, õnnistad meie ühist hetke, aamen.
Salme, ole hea.
Tere õhtust kõigile.
Täna jätkame seeriat nimega "Tõe teel lõpuni välja".
Olen saanud ise käia selle tõe tee peal 15-aastasest saati.
Leeris hakkasin järgima Jeesust ja olen vahel
edukalt vahel mitte edukalt püsinud selle tee peal.
Jeesus on olnud ustav ja ta pole mind kunagi hüljanud.
Kõik see on Jumala arm nii minu kui ka kõigi teiste eludes.
Kui räägitakse võidust, mõlemas, uues ja vanas testamendis,
on selge, et Jumal toob lõpuks võidu oma Pojas Jeesuses Kristuses.
Siis teeb Ta lõpu jumalavastasele mässule.
Lahngu lõpptulemus on muidugi võit.
Täiuslik võit tuleb läbi Jumala armu,
mis sai ilmsiks Jeesuse ristitöö läbi ja mille tagatiseks
on Jeesuse veri ja ülestõusmine.
Lõpuks saab see võit ilmsiks, kui Jeesus tuleb uuesti maa peale
kirkuses ja lööb lõplikult meie vaenlase.
Piibel räägib sellest palju, aga võtame praegu paar kirjakohta:
1Kr 15:57 kinnitab: "Aga tänu olgu Jumalale, kes meile võidu annab meie
Issanda Jeesuse Kristuse läbi!"
2Kr 2:14 ütleb veel: "Aga tänu olgu Jumalale, kes meid Jeesuses Kristuses
viib igal pool võidukäigus kaasa."
2Ts 1:7 "Issand Jeesus ilmub taevast oma väe inglitega leegitsevas tules."
2Ts 2:8 "Siis ilmub seadusevastane, kelle Issand Jeesus hukkab oma suu
hingusega ja kelle ta kõrvaldab oma avalikuks saamisega, kui ta tuleb."
Minu õpetuses on palju Jumala Sõna,
kas vabas vormis või otse Piiblist tsiteerituna,
sest pean seda pädevamaks kui mu enda sõnu.
Kordame lühidalt, mida oleme siiamaani õppinud,
et luua alus tänasele õpetusele.
Jeesus oli tõeline inimene ja tõeline Jumal.
Ta sai alguse Püha Vaimu toimel neitsi Maarja üsas,
sündis patutu inimesena maailma ja oli Jumala poeg, oodatud Messia.
Ta elas maa peal üle 33 aasta ja tegi ilmsiks Kuningriigi tõelisust
tervendades haigeid, äratades surnuid ja
tehes muid imetegusid.
"Risti löödud, surnud ja maha maetud, alla läinud
surmavalda, kolmandal päeval üles tõusnud surnuist,"
nagu me usutunnistuses ütleme.
Praegu on ta üles tõusnud ja istub Isa paremal käel taevas.
Mis oli see Jeesuse tegu, mis tõi ja toob meile võidu?
See on Jeesuse ristisurm, pattude lepitamine,
vabanemine karistusest, mille ta kandis risti peal meie eest.
Sellest räägiti juba Vanas testamendis, Jesaja 53:5
"Teda haavati meie üleastumiste pärast, löödi meie süütegude tõttu.
Karistus oli tema peal, et meil oleks rahu,
ja tema vermete läbi on meile tervis tulnud."
Roomlastele 6:9 "Teades, et Kristus, olles üles äratatud surnuist,
enam kunagi ei sure; surm ei valitse teda enam,"
See on tõde ka tänapäeval.
Selle täiusliku teoga Jeesus saavutas meile täieliku võidu oma vere läbi.
Ta ostis meid vabaks patust, surmast ja saatana orjusest.
Vaatame kõigepealt, kuidas Jeesus vabastas meid patu orjusest.
Nagu oleme õppinud, patu palk on surm,
aga Jumala armu and on igavene elu Kristuses Jeesuses.
Meid on vabastatud patu karistusest.
Aga meil on vabadus oma isiklikes eludes ka patuhimudest,
me võime nende vastu võidelda.
Piibel ütleb, et me ei pea olema patu orjad,
sest meid on orjusest vabastatud ja me oleme õigeks tehtud.
Kiri roomlastele ütleb, et me võime olla surnud patule,
aga Jumalale elavad Kristuses Jeesuses.
Patt ei pea meie surelike ihude üle valitsema,
et me kuuletuksime tema himudele.
Kõik see on sellepärast, et me ei ole patu all, vaid armu all.
Tihti me võitleme igasuguste himudega,
kasutades erinevate teraapiate abi sõltuvustest vabanemiseks.
Aga kui Jeesus teeb meid vabaks, me oleme tõeliselt vabad.
Jeesus vabastas oma verega meid surmast.
Kui me sünnime uuesti, me vabaneme vaimulikust surmast,
igavesest lahutusest Jumalast.
Rm 8:1-2 julgustab: "Nii ei ole nüüd enam mingit hukkamõistu neile,
kes on Kristuses Jeesuses. Sest elu Vaimu seadus
Kristuses Jeesuses on vabastanud su patu ja surma seadusest."
Meie elu ei lõppe siis, kui me füüsiliselt sureme,
vaid see jätkub teisel pool aega.
Tõestuseks on Jeesuse sõnad, mis ta ütles Martale Jh 11:25-26:
"Mina olen ülestõusmine ja elu. Kes minusse usub, see elab,
isegi kui ta sureb. Ükski, kes elab ja usub minusse,
ei sure alatiseks. Kas sa usud seda?"
Jeesusesse usuva isiku puhul surm on täielikult võidetud,
kui inimene peale füüsilist surma viiakse üle teisele poole.
1Kr 15:54 "Aga kui see kaduv riietub kadumatusega
ja see surelik riietub surematusega,
siis läheb täide sõna, mis on kirjutatud:
Surm on neelatud võidusse."
Jeesus vabastas meid saatana väest.
Risti peal Jeesus saatis kõik väed ja võimud avalikult häbisse.
Piibel ütleb, et kuna Jeesus sai lihaks ja vereks,
Ta läbi surma alistas sumavalla isanda ehk saatana
ja vabastas kõik need, kes surmahirmu tõttu olid
kogu elu elanud orjuses.
Rm 8:15 "Sest me ei ole saanud orjuse vaimu, et peaksime kartma,
vaid oleme saanud lapseõiguse Vaimu, kelles hüüame: "Abba! Isa!"
"Jumal on paljastanud valitsused ja meelevallad,
häbistanud neid avalikult, võidutsedes nende üle Kristuses,"
nagu Kl 2:15 kinnitab.
Ilmutuse raamatu 20. ja 21. peatükis räägitakse,
kuidas saatan seotakse kinni ja visatakse sügavustesse
tuhandeks aastaks tuhandeaastase kuningriigi ajal.
Peale seda talle antakse natuke aega tegutseda maa peal,
kuid siis tuleb taevast tuli ja ta visatakse tulejärve,
mida hüütakse põrguks. Seal neid piinatakse päeval ja öösel.
Põrgu on algusest peale mõeldud saatana ja tema vägede jaoks.
Sellele kõigele järgnevad imelised tõotused.
Ilm 21:3-4 "Vaata, Jumala telk on inimeste juures
ning Tema asub nende juurde elama ning nemad saavad
Tema rahvaiks ning Jumal ise on nende juures nende Jumalaks.
Tema pühib ära iga pisara nende silmist
ning surma ei ole enam ega leinamist ega kisendamist,
ning valu ei ole enam, sest endine on möödunud."
Kristuse võit on lõplikult täitunud.
Vaatame, kuidas me saame osa Kristuse võidust.
Piiblist leiame mitu korda lause "õige on elav usust".
See leidub Vanas testamendis Habakuk 2:4 ja Uues testamendis
Rm 1:17, Gl 3:11, Hb 10:38.
Et saada osa Kristuse võidust, peame olema õiged.
Kirjades roomlastele ja galaatlastele selgitatakse,
kuidas me saame õigeteks.
See toimub läbi uuesti sündimise ja usu Jeesusesse ning
Tema ristitöösse.
Kui me oleme riietatud Kristusega, oleme riietatud õigsusega
ja Jumala ees samaväärsed Jeesusega.
Piibel kinnitab Rm 3:22: "See Jumala õigus,
mis tuleb Jeesusesse Kristusesse uskumise kaudu kõigile,
kes usuvad."
Seal pole ühtegi erandit, kõik, kes Jeesusesse usuvad, on õiged.
Habakukis ja kirjas heebrealastele leiame teise vaatenurga,
kuidas õige elab usus.
Seal öeldakse, et see on usk Jumala headusse ja õigsusesse
hoolimata olukordadest.
Hb 10:35-39 julgustab: "Ärge siis heitke ära oma julgust,
mis saab suure palga! Teile läheb vaja kannatlikkust,
et te Jumala tahtmist täites saaksite kätte tõotuse.
"Sest veel pisut, pisut, siis tuleb see, kes peab tulema, ega viivita.
Aga minu õige jääb usust elama, kui ta taganeb,
siis ei ole minu hingel temast head meelt," ütleb Issand."
Jumal on ustav, ta on tõotanud meid aidata iga päev kõiges.
Järgmisena võime küsida, kuidas saada jõudu sellel teekonnal.
Evangeelium on Jumala vägi Rm 1:16: "Sest ma ei häbene
evangeeliumi, see on ju Jumala vägi päästeks igaühele, kes usub."
Kui me loeme Jumala Sõna, sööme elu leiba, Jeesust,
siis me hoiame kinni Jeesusest ja Ta annab meile jõudu.
Piibel räägib piimast, mida noored kristlased vajavad,
ja tahkest toidust, mis saab hiljem vajalikuks.
Püha Vaim on valatud meisse, sest me oleme Püha Vaimu templid.
Püha Vaim annab meile jõudu olla Jeesuse tunnistajateks ja
valitseda üle liha himude, tahtmiste,
et me jõuaksime käia Jumala tee peal.
Rm 8:9 "Aga teie ei ela oma loomuses,
vaid Vaimus, kui Jumala Vaim tõepoolest elab teie sees"
ja salm 13 "kui te aga Vaimu abil ihu teod suretate,
siis te elate."
Piibel räägib ka usust, usk on Jumala and.
Kirjas heebrealastele kirjeldatakse usu olemust ja väge,
seal räägitakse paljudest Piibli inimestest,
kes usu väes tegid palju võimsaid tegusid,
kannatasid valu ja olid ustavad ka rasketes olukordades.
Piibel ütleb Hb 11:6: "Aga ilma usuta on võimatu
olla meelepärane, sest kes tuleb Jumala juurde,
peab uskuma, et tema on olemas ja et ta annab palga neile,
kes teda otsivad." Imeline tõotus.
Hb 11:33 ütleb veel: "Kes usu läbi vallutasid
kuningriike, mõistsid kohut, said kätte tõotusi."
Palve on vahend ühenduse hoidmiseks Jumala kuningriigiga.
Piibel tõotab, et õige inimese mõjuvõimas palve
saadab palju korda (Jk 5:16).
Omavaheline osadus, Hb 10:25 hoiatab:
"Ärgem jätkem unarusse oma koguduse kooskäimist."
Meie kõigi jaoks on tähtis omada koguduse osadust,
olgu see ükskõik mis kogudus.
Koguduses me saame võtta koos armulauda
ja olla selle läbi ühenduses Jeesusega tema ihu ja vere läbi
ning muidugi üksteisega.
Ap 2:46 räägib, et algkoguduses "nad viibisid päevast päeva
ühel meelel pühakojas, murdsid leiba kodudes."
Kõik on ära mainitud.
Jõuame võidujooksu sooritamise juurde.
Piibel kujutab kristlase usuelu kui võidujooksu sooritamist.
Mina vähemalt pole leidnud Piiblist, et kristlane peaks
tugitoolis laiseldes ootama Jeesuse tagasitulekut.
Juba Vanas testamendis Habakuk ütleb,
et õige elab usust ja Jumal palub tal kirjutada
üles nägemus lauakeste peale, et see, kes seda loeb,
võiks lugeda soravalt (soome k. hakkaksid jooksma).
Milline oli see nägemus, mille väes õige jõudis siis joosta?
See oli tõotus, et kuigi vaenlased ümbritsesid Iisraeli,
Jumal lubas hoolitseda oma rahva eest
ja maksta omal ajal kätte.
Tagakiusu keskelgi nad võisid rõõmustada
oma usust Jumalasse.
Sel ajal, kui Habakuk elas, vaenlased kiusasid Iisraeli rahvast
ja põletasid nende maad ning tapsid kõik inimesed ja loomad.
Kõige selle keskel Habakuk hüüab Ha 3:18-19:
"Ometi rõõmustan mina Issandas, hõiskan oma pääste Jumalas."
"Tema teeb mu jalad emahirve jalgade sarnaseks
ja paneb mind käima mu kõrgustikel."
See oli tõeline usus käimine.
Paulus räägib oma kirjades samadest asjadest.
Ta kirjeldab kristlase teekonda kui võidujooksu.
1Kr 9:24 Ta ütleb: "Eks te tea, et kes võidu
jooksevad, need jooksevad küll kõik, kuigi auhinna saab
ainult üks? Jookske nõnda, et teie selle saate!"
Edasi ta ütleb salmis 25: "Ent iga võistleja on kasin kõiges,
nemad küll selleks, et saada närtsivat pärga,
aga meie, et saada närtsimatut."
Paulus ütleb, et ta ei jookse pimesi, ega võitle tuult pekstes,
vaid ta lööb oma ihu, tal on eesmärgid.
Hb 12:1-2 Paulus ütleb, et kui me jookseme võidujooksu,
me peame vaatama Jeesusele, oma usu alustajale ja täidesaatjale.
Kui me hoiame pilku Jeesuse peal joostes, siis me jõuame.
See tähendab sama, mis Habakuki raamatus
lauakeste peale kirjutamine.
Jeesus ja tema tõotused on see nägemus,
mille peal meil tuleb oma silmi hoida.
Tõotus on see, et me saame pärandiks Jumala kuningriigi.
Jumala kuningriik on tõeline juba praegu meie keskel.
Jumala riik on tulnud lähedale, kui toimuvad imed ja tunnustähed.
Jumala riik on lähedal kui inimesed saavad päästetud.
Jumala riik on lähedal ka praegu ja meie igapäevaelus,
kui me käime usus.
Paulus ütleb Fl 3:13: "Ma unustan kõik,
mis on taga, ja sirutun eesoleva poole."
Ta ütleb, et me oleme erinevatel etappidel oma teekonnal.
Tähtis ei ole see, kus kohas keegi on,
vaid see, et me püsime selle sama tee peal.
Mida tähendavad Pauluse sõnad,
et keegi, kes ei võistle reeglite alusel, ei saa pärga?
Millistest reeglitest me peame kinni pidama selles võidujooksus?
Piiblis on neid väga palju, aga võtame mõned läbi.
Jeesus ütleb Lk 9:23: "Kui keegi tahab käia minu järel,
siis ta salaku oma mina ja võtku oma rist päevast päeva
enese peale ja järgnegu mulle."
Jeesus ütles veel 8:31-32: "Kui te jääte minu sõnasse,
siis te olete tõesti minu jüngrid ning tunnetate tõde,
ja tõde vabastab teid."
Ta ütleb veel Lk 10:27: "Armasta Issandat,
oma Jumalat, kogu oma südamega ja kogu oma hingega
ja kogu oma jõuga ja kogu oma mõistusega,
ning oma ligimest kui iseennast."
Kuidas see kõik on võimalik? Kuidas me suudame
keelata oma mina, püsida Jeesuses,
armastada nagu Jeesus õpetas?
Arvan, et vastus on Jumala Püha Vaim.
Jeesus ütles Jh 14:26: "Aga Lohutaja, Püha Vaim,
kelle Isa saadab minu nimel, tema õpetab teile kõik
ja tuletab teile meelde kõik, mida mina teile olen öelnud."
Kui Püha Vaim elab meie sees, ta räägib meiega ja me võime
temalt nõu küsida kõigis elu olukordades.
Jeesus ei jätnud meid üksi hakkama saama.
Püha Vaim on pitserina meie peal kuni lunastuse päevani,
nagu Piibel räägib kirjas efeslastele.
Küsime valusa küsimuse, kas on võimalik jääda tee peale,
jääda ilma võidust?
Loen teile ette kaks kirjakohta.
Rm 8:35-39 "Kes võib meid lahutada Kristuse armastusest?
Kas viletsus või ahistus või tagakiusamine
või nälg, või alastiolek või hädaoht või mõõk?
Nagu on kirjutatud: "Sinu pärast surmatakse
meid kogu päeva, meid koheldakse nagu tapalambaid."
Kuid selles kõiges me saame täieliku võidu tema läbi,
kes meid on armastanud. Sest ma olen veendunud,
et ei surm ega elu, ei inglid ega peainglid,
ei praegused ega tulevased, ei väed, ei kõrgus,
ei sügavus ega mis tahes muu loodu suuda meid lahutada
Jumala armastusest, mis on Kristuses Jeesuses,
meie Issandas."
Miski ei saa meilt röövida võitu, kui me ise tahame püsida.
Jumal on ustav, meie nimed on eluraamatus.
Aga miks räägitakse loobunutest?
Professor Miikka Ruokonen kirjutas oma raamatus:
"Klassikalise teoloogia sisse kuulub nägemus
usust loobumisest. Loobumine on täielik
ära pöördumine Jumalast, Jeesuse Kristuse selge ja
täielik salgamine tekitab loobumise.
Ainult see, kes neab oma Vabastaja ja mõnitab
tema lepitusverd on loobuja."
Selle kinnituseks võime lugeda Hb 10:26:
"Sest kui me tahtlikult teeme pattu pärast seda,
kui oleme õppinud tundma tõde, siis ei ole enam
ohvrit pattude eest."
Hb 6:4-6: "On ju võimatu neid, kes kord on olnud valgustatud,
kes on maitsnud taevast andi ja saanud osa
Pühast Vaimust, kes on kogenud Jumala head sõna ja tulevase
ajastu vägesid ning ometi ära taganenud-
neid on võimatu uuendada jälle meeleparanduseks,
sest et nad iseendi kahjuks löövad Jumala Poja risti
ja teevad ta naeruks."
Hb 10:29 "Kui palju rängema nuhtluse väärib siis teie
arvates see, kes Jumala Poega on jalgadega tallanud ega ole
pühaks pidanud lepingu verd, millega ta on pühitsetud,
ja kes on teotanud armu Vaimu?"
Et te nüüd ära ei hirmuks, keegi ei saa kogemata
usust loobuda, see on teadlik selja keeramine
Jumalale ja Jeesusele ning tema vere pilkamine.
Vaatame järgmisena, mida võidujooks sisaldab.
See on reeglite kohane, nõuab püsivust ja kannatlikkust.
Piibel ütleb, et me ei tohi jääda laisaks.
Võidujooks nõuab enesekontrolli,
nagu Paulus varem rääkis.
See võib tuua endaga ka kannatusi,
sest kuna me usume Jeesusesse, peame ka kannatama tema eest.
Jooksjatel on rahu, mille Jeesus meile jättis
ja mis ei ole sõltuv olukordadest.
Jooksjatel on rõõm, sest Jumala kuningriigis
on õigsus, rõõm ja rahu Pühas Vaimus.
Jooksjatel on lootus, Jeremija raamat ütleb,
et Jumal annab meile lootuse ja tuleviku.
Jesaja ütleb, igavene Jumal ei väsi ja kui me kukume,
ta tõstab meid taas üles, annab meile jõudu.
Võidujooksu sooritanud tasustatakse rahupärjaga,
see on mõeldud kõigile.
Ilmutuse raamatus on palju tõotusi.
Seal öeldakse, et sellele, kes võidab Jumal annab
süüa elupuust paradiisis, teine surm ei puuduta teda,
talle antakse võim paganate üle,
ta riietatakse valgesse.
Igaüks võib ise neid lugeda ilmutuse raamatust.
David Wilkerson ütles, et kui sa oled kukkunud
selle võidujooksu ajal, võid tõusta ja joosta jälle.
Jeesus ei jäta sind raja peale lamama väsinuna ja räsituna,
ta tõstab sind ja annab sulle üleloomuliku jõu
joosta lõpuni.
Ta ei hülga sind, armus sa jõuad finishini.
Issand seisab finishijoone taga ja ütleb: "Hästi tehtud."
Aamen.
TV7 RAAMATTUKOULU
Salme Kaikusalo julgustas meid püsima tõe tee peal lõpuni välja
ja veel käima võidus koos Kristusega.
Nendest asjadest räägime täna, minuga siin on
Terttu Talikainen ja Teemu Tapio.
Teemu, mis on võidus käimine?
See on nii võimas asi, iga kristlane peaks teadma,
kes me oleme Jeesuses ja millesse meid on vabastatud.
Kristus lunastas meid Kolgata peal, ostis meid oma verega.
Ta tuli vahemeheks, et me saaksime Isa juurde.
Me oleme elava Jumala elavad templid,
Jumala vägi elab meie sees.
Jeesus lunastas meile võidu, kõik meie patud on andestatud.
Issand annab meile rahu ja väe, mis iganes ahastused meil on,
kui me vaatame Kristuse peale, saame juua elusa vee jõest.
Me käime võidus, võidame kõik lahingud,
need on juba võidetud kui vaatame Jeesuse peale.
Kõlab mitu korda paremini kui Rooma keisri triumfiparaadid,
millega siseneti linna peale vaenlase löömist lahingus.
Terttu, mis on sinu jaoks võidus käimine?
Jeesus on teinud kõik minu eest, lepitanud mu patud,
vabastanud saatana väest ja igavesest surmast.
See on nii suur asi, miks ma ei tahaks sellist Jeesust järgida?
Ma ei oleks suutnud oma patte lepitada,
tänu Temale olen suutnud selle lepituse endale vastu võtta.
Salme rõhutas, et isegi kui me kalduksime selle võiduka
tee pealt kõrvale, Ta ei hülga meid.
Isa armastus on nii suur. Piibel räägib kadunud poja loos,
kuidas Isa ootab avatud kätega meid tagasi,
Ta on alati armuline, annab jõudu.
Kui tunneme, et kuivame kokku survete ja ahastuse all,
ei ole nii sügavat auku, kust Kristus ei saaks meid tõsta,
kui me hüüame Jeesust appi.
Kui me ka komistame ja parandame meelt,
Isa võtab meid ikka vastu.
Jeesusest sai kuningate kuningas ja võitja.
Salme kasutas kujundlikku pilti, mis on ka piibellik,
võidujooksu sooritamine.
Kuidas sooritad oma jooksu, Terttu?
Minu ja igaühe jaoks see peaks tähendama isiklikku sooritust.
Me ei võitle kellegi vastu, aitame kaasvõistlejaid
kui keegi neist kukub, aga igaühel on oma usuelus
isiklik võidujooksmine.
Pilk peab olema suunatud Jeesuse peale,
mitte vaenlase peale.
Kui mõtleme kuidas meie võidujooks erineb
tavalistest võistlustest või triumfiparaadidest,
Jeesus võitis ise kannatades.
Kuidas saab kannatuse ja surma läbi võita?
Võit tuleb tihti läbi kannatuste.
Inimkond oli teinud nii palju pattu enne Jeesust ja
tegi veel peale Teda, et Jeesus pidi tulema
oma suurest auhiilgusest, saama lihaks ja vereks,
Ta pidi risti peal kannatama ja kogema kõiki meie kannatusi.
Ta oli kiusatud, ta oli inimene, kuigi ta oli Jumal.
Me peame ka tihti läbi kannatuste jõudma võiduni.
Sõna ütleb, et meid katsutakse läbi, aga me peame jääma püsima.
Kannatused pole meie elu mõte.
Jeesus on kannatanud meie eest.
Kui me vaatame Jeesuse peale, lähme kõigest läbi.
Me ei pea masenduma, Jeesus on võitnud kõik meie eest.
Terttu, õpetuses korrati tihti lauset "õige on elav usust",
seda on kindlasti raske mõista ilma piibellikku aluseta.
Selgita, mis see tähendab.
Võib öelda ka, et õige elab usust.
Kui tal on usk Jeesusesse, ta elab sellest usust.
Aga ta saab ka vaimulikult elavaks,
Püha Vaim hakkab ta sees elama.
Usus tuleb tihti esile aina uusi dimensioone
ja kõik need rõhutavad Jumala armastust.
Kuidas saab usku säilitada, Teemu?
Vaadates Kristuse peale läbi terve elu.
Kui me palvetame ja loeme Sõna, oleme Kristuse lähedal,
tema auhiilgus on meiega, ta valgus täidab meid
ja Issand kasutab meid, siis ei ole loobumist.
Kui me märkame, et oleme liikumas Jumalast eemale,
peame oma südamed avama ja andma ennast Kristusele.
Ta tõmbab meid ligi, et me võime käia koos temaga.
Me peame tegema ka ise valikuid.
Issand armastas meid kõigepealt, tõi meid pimedusest valgusesse
ja nüüd ta ootab, et teeksime oma osa.
Peame hoidma ühenduse lahti Jeesusega.
Vaatame veel neid asju, mis olid Salme õpetuses.
Me peame võidujooksu sooritama teatud reeglite järgi.
Millised reeglid sul on, Terttu?
Piibel, Püha Vaimu juhtimine, kristlaste osadus,
kus saame kasvada ühises usus,
palve on väga tähtis.
Tapani, Salme rääkis ka, et tema arvates Piibel ei ütle,
et me peaksime lõpuaegu ootama tugitoolis laiseldes,
mida ütleb sinu Piibel selle kohta?
Minu Piiblis on väga dünaamiline käsk hakata liikuma
ja käima nendes tegudes, mis Jumal on ette valmistanud
igaühe jaoks isiklikult.
Võidus käimine ei ole üldsegi igav või mõttetu tegevus.
Sellega kaasneb suur rõõm. Piibel ütleb, et usk on
õigsus, rõõm ja rahu Pühas Vaimus.
Isegi kui tee peal tuleb ette kitsamaid kohti,
Jumala tõotused on alati jõus.
Veel lühidalt, kas on võimalik jääda tee peale?
See on raske küsimus, paljud küsivad,
mis on see Piiblis kirjeldatud Püha Vaimu solvamine,
mida ei andestata.
Aga see nõuab väga teadlikku lahti ütlemise otsust.
Jumal ei tühista lepingut, inimene võib ise ära kõndida.
Isegi kui meie ei ole ustavad, Tema on alati ustav.
Aitäh, Teemu ja Terttu, huvitava vestluse eest.
Tapani, meil on ainult üks piiblikooli osa jäänud,
mida me siis õpime?
Oleme käinud läbi 31 õpetust, järgi on veel 32. ehk viimane osa.
Õpetuse teemaks on "Taevakodaniku oskused".
See on kokkuvõttev viimane õpetus,
mille eest vastutan mina ise.
Oli rõõm olla koos sinuga. Kui tahad osaleda vestlusega
või omada loengumaterjale, kõik leidub meie koduleheküljelt.
Loodame näha sind ka järgmisel korral.
Jumala rõõmu, õnnistust, rahu ja puhkamist.
Järgmise nädalani!
Tõlge: Sanna Pitko